**«Үміт» мамандандырылған бөбектер үйі.**

**Толымбекова Нуржамал Тореевна.**

**Сөйлеуді дамыту.**

**Тақырыбы:** “Ғажайып білім әлемі”.

**Мақсаты:** Балалардың білім деңгейін, дүниетанымын тереңдету, сөздік қорын байыту, тапқырлыққа тəрбиелеу, ой – өрісін дамыту,, ертегіні сахналауға үйрету, сұрақтарға дұрыс жауап беріп, таза сөйлеуге дағдыландыру.

**Сөздік жұмыс:** қысқыш, бөлтірік.

**Əдіс тəсіл:** Түсіндіру, көрсету, сұрақ – жауап, əңгімелеу, ойын.

**Көрнекіліктер:**  сандар, суреттер, ертегінің атрибуттары, ойыншықтар.

**Барысы:** Балалар қонақтармен сəлемдесіп, шаттық шеңберін құрады.

 Арайланып таң атты,

 Алтын сәуле таратты.

 Жадырайды даламыз,

 Жадырайды қаламыз.

 Қайырлы таң, балалар,

 Қайырлы таң, қонақтар!

-Балалар, бүгінгі сөйлеуді дамыту оқу-қызметін бір ойыннан бастайық.

Ойын «Допты тос та, жауап бер».

 Ойынның шарты: Допты лақтыру,тосқан балаға сұрақ қойылады. Бала сұраққа жауап береді де, допты қайта лақтырады. -Балалар, біреу есікті тықылдатып жатқан сияқты.Хат келеді .Хатты оқу:

 «Сәлеметсіңдер ме, балалар! Біз сендердің білімді екендеріңді білеміз, сондықтан сендерді біздің тапсырмаларымызды орындауға «Ғажайып білім әлеміне» шақырамыз. С\н Ертегі кейіпкерлері».

 -Балалар, «Білім әлемі» алыста, сондықтан автобусқа мініп барамыз. Автобусқа міну үшін билет алу керек. Мына билетке сай орындарыңды тауып, отыра қойыңдар.Балалар орындарын тауып отырып, «Ғажайып білім әлеміне» барады.

-Міне, «Ғажайып білім әлеміне» де келдік. Ал енді тақта алдына жайғасып отырайық. Сендерге бір ертегі кейіпкерлері тапсырмалар дайындап қойыпты.Ол қай кейіпкер екенін білу үшін мен сендерге ол кейіпкер туралы жұмбақ жасырамын, кім жұмбақты шешсе, сол бала кейіпкерді тапсырмасымен бірге алып келеді. Жұмбақты шешіп, тапсырмаларды орындауға дайынсыңдар ма,онда іске сәт, бірінші жұмбақты шешіп, тапсырманы орындауға кірісейік.

1 жұмбақ. Қалқиып ұзын құлағы

 Елеңдеп қорқып тұрады. (Қоян).

Жұмбақтың шешуін тапқан бала қоянды тапсырмасымен әкеледі.

-Бұл-қоян, жабайы аң. Орманда өмір сүреді, сәбіз, шөппен қоректенеді.

Қоянның баласы- көжек.

1 тапсырма. Әрқайсың бір-бір тақпақ айтып беріңдер.

1 тапсырманы орындауға дайынсыңдар ма? Онда тақпақ айтайық.

Кел, балалар, оқылық! Гүл өсірсең терлеп,

Оқығанды көңілге, Мұның аты – еңбек.

Ықыласпен тоқылық. Кесте тіксен зерлеп,

Оқысаңыз балалар, Мұның аты – еңбек.

Шамнан шырақ жағылар. Қиындықтын бəрін,

Тілегеннің алдынан, Еңбек қана жеңбек.

Іздемей – ақ табылар!

 Аулада ойнап шулайды, Апаң сенің базардан

 Қар лақтырып балалар. Алма сатып әкелді.

 Сырғанақта зулайды, Ең үлкенін жақсысын

 Шаңғышылыр, шаналар. Саған таңдап әперді.

Байтақ біздің даламыз, Не деп барып жеу керек.

Билеп ән де саламыз. «Рахмет» деп жеу керек.

Егеменді елімде,

Біз бақытты боламыз.

- Жарайсыңдар, балалар, бірінші тапсырманы жақсы орындадыңдар. Енді екінші жұмбақты мұқият тыңдаңдар.

 Қорбаңдап мен жүремін,

 Орманды мен кеземін,

 Қыста ұйқыға кетемін. (Аю).

 Жұмбақты шешкен бала аю мен тапсырманы әкеліп, тапсырманы орындайды.

-Бұл-аю, ол - жабайы аң. Орманда, далада өмір сүреді. Аю құлпынайды, балды жақсы көреді. Аюдың баласы – қонжық.

2 тапсырма. Жұмбақ жасырып, шешуін табу. Балалар бір-біріне жұмбақ жасырып, шешуін табады.

 Қабат-қабат қаттама,

 Ақылың болса аттама.

Балалар: Жұмбақтың шешуі – Кітап.

 Судан бұл қорқады, Қыста ғана болады,

 Бұдан кір қорқады. (Сабын). Ұстасаң қолың тонады. (Қар).

 Желмен бірге келеді,

 Желмен бірге кетеді.(Бұлт).

 Тиіп кетсе жырлаған,

 Даусы көпке ұнаған. (Домбыра).

 Кезікті бір жануар,

 Үстінде екі тауы бар.

 Балалар: Шешуі – түйе.

 Ал енді бойымызды сергітіп алайық.Сергіту сәті.

Келесі жұмбақты мұқият тыңдап, шешуін табыңдар.

 Өзі айлакер, өзі бір қу,

 Жүрген жері айқай-да шу. (Түлкі).

Шешуін тапқан бала түлкіні тапсырмасымен әкеледі.

-Бұл түлкі, ол орманда жүреді. Түлкі - жабайы аң.

3 тапсырма: Мақал-мəтел айтып беріңдер.

Оқусыз білім жоқ, Еңбек етсең ерінбей,

Білімсіз күнің жоқ. Тояды қарның тіленбей.

 Жақсымен дос болсаң, жетесің мұратқа,

 Жаманмен дос болсаң, қаласың ұятқа.

 Ер қадірін ер біледі,

 Зер қадірін зергер біледі.

Ал енді келесі жұмбақты мұқият тыңдап, шешуін табыңдар.

 Сұрғылт тартқан түсі бар,

 Ақсиған көп тісі бар.

 Орманда жапан далада,

 Азық іздеген бір аң бар. (Қасқыр).

 Шешуін тапқан бала Қасқыр мен тапсырмасын алып келеді.

-Бұл- қасқыр, жабайы аң, орманда, далада өмір сүреді. Қасқыр балық, тышқан жейді.

4 тапсырма: «Жануарлар әлемі» ойынын ойнайық. Балалар ойынды ойнайды.

Ойынның шарты: Әр балаға жануарлар бейнесі бейнеленген дөңгелек беріледі. Балалар жануарлардың балаларын, жейтін қорегін тауып, қыстырғышпен қыстырып қояды.

-Балалар ойынды өте жақсы ойнадыңдар.

-Жарайсыңдар, балалар, бұл тапсырманы да жақсы орындадыңдар.

Ал, енді балалар, соңғы жұмбақты мұқият тыңдап, шешуін табыңдар.

 Жұмсақ, сары, домалақ,

 Әжем өзі пісірген.

 Ол не? (Бауырсақ).

Жұмбақтың шешуін тапқан бала, бауырсақты тапсырмасымен бірге алып келеді.

-Бұл бауырсақ, оны ұннан илеп, майға пісіреді. Бауырсақтың түсі сары.

5 тапсырма: Қандай ертегілер білесіңдер? «Бауырсақ» ертегісін сахналаңдар.

-«Бауырсақ», «Шалқан», «Мақта қыз бен мысық», «Ешкі мен қасқыр», «Түлкі мен тырна», «Үш аю», «Маша мен аю».

 «Бауырсақ» ертегісін сахналау.

* Балалар, сендер барлық тапсырмаларды өте жақсы орындадыңдар. Ертегіні жақсы сахналадығдар, рахмет сендерге. Енді неше тапсырма орындадық, кəне, санайық.

Балалар: 1,2,3,4,5,.

 Енді автобусқа отырып, тобымызға қайтайық, билет алып, автобусқа отырып, топқа қайту.

Қорытынды: - Балалар бүгінгі оқу-қызметінде не істедік?

 Бүгін жұмбақ шешіп, тапсырмалар орындадық.

* «Допты тос та, жауап бер»,“Жануарлар әлемі” ойындарын ойнадық, “Бауырсақ” ертегісін сахналадық. 1 – 5 дейін санадық.
* Дұрыс, бүгінгі оқу қызметіне барлығың өте жақсы қатыстыңдар.